દેશમાં રામ મંદિરનાં નિર્માણ પર વર્ષોથી ચાલી રહેલા વિવાદ વચ્ચે આજે સુપ્રીમ કોર્ટમાં આ મુદ્દા પર મહત્વની સુનાવણી થાય તેવી આશા વ્યક્ત કરવામાં આવી રહી હતી. સમગ્ર દેશની નજર સુપ્રીમ કોર્ટની સુનાવણી પર અટકેલી હતી. પરંતુ ચીફ જસ્ટિસ રંજન ગોગોઈ, જસ્ટિસ એસ કે કૌલ અને જસ્ટિસ કે એમ જોસેફની બેન્ચે સુનાવણી શરૂ કર્યા વગર જ જણાવી દીધુ કે આ કેસની સુનાવણી જાન્યુઆરી મહિનામાં થશે. ઈલહાબાદ હાઈકોર્ટમાં ૨૦૧૦ના ચુકાદા સામે રામલ્લા વિરાજમાન, હિંદૂ મહાસભા અને સુન્ની સેન્ટ્રલ વક્ફ બોર્ડે સુપ્રીમ કોર્ટમાં અપીલ કરી હતી.